smcproject/ml-wiki-sentences huggingface dataset:
ബിസ്മാർക്ക് ദ്വീപസമൂഹത്തിൽ ഇപ്പോൾ അധിവസിക്കുന്ന ആദിവാസികളുടെ സമൂഹം ഏകദേശം 30,000 മുതൽ 40,000 വർഷങ്ങൾക്ക് മുമ്പുതന്നെ ഈ ദ്വീപസമൂഹത്തിലേയ്ക്കു കുടിയേറിപ്പാർത്തതായി വിശ്വസിക്കപ്പെടുന്നു അവർ ന്യൂ ഗിനിയയിൽ നിന്ന് വഞ്ചികളിൽ ബിസ്മാർക്ക് കടലിനു കുറുകെയോ അല്ലെങ്കിൽ ഭൌമോപരിതലത്തിന്റെ ഉയർച്ചയിലൂടെ താൽക്കാലികമായി സൃഷ്ടിക്കപ്പെട്ട ഒരു സേതു മാർഗ്ഗമായോ സഞ്ചരിച്ച് ഇവിടെ എത്തിയതായിരിക്കാമെന്നാണ് പൊതുവേയുള്ള അനുമാനം.
ഈ ദ്വീപസമൂഹത്തിലേയ്ക്ക് പിൽക്കാലത്ത് എത്തിയവരിലുൾപ്പെട്ടവരാണ് ഇന്ന് ഇവിടെ കാണപ്പെടുന്ന ലാപിത ജനത.
1616 ൽ ഇവിടെയെത്തിയ ഡച്ച് നാവികസഞ്ചാരിയും പര്യവേഷകനുമായ വില്ലെം ഷൂട്ടൻ ആയിരുന്നു ഈ ദ്വീപുകൾ സന്ദർശിച്ച ആദ്യ യൂറോപ്യൻ വംശജൻ.
ബിസ്മാർക്ക് ദ്വീപസമൂഹത്തിൽ ഏകദേശം 49,700 ചതുരശ്ര കിലോമീറ്റർ (19,189 ചതുരശ്ര മൈൽ) വിസ്തീർണ്ണമുള്ള അഗ്നിപർവ്വത ദ്വീപുകൾ ഉൾപ്പെടുന്നു.
അവലംബം ↑ {{ cite web }} :  CS1 maint: multiple names: authors list ( link ) ↑ Sigmond, J. P. and Zuiderbann, L. H. (1976) Dutch Discoveries of Australia , Rigby, Australia.
ISBN 0-7270-0800-5 ↑ Spate, O. H. K. (1979) The Spanish Lake , Australian National University, Second Edition, 2004.
ISBN 1-920942-17-3
ബിസ്മില്ലാ ഖാൻ ഇംഗ്ലീഷ് വിലാസം https://ml.wikipedia.org/wiki/Bismillah_Khan
ഉസ്താദ് ബിസ്മില്ലാ ഖാൻ സാഹിബ് ( മാർച്ച് 21 , 1916 – ഓഗസ്റ്റ് 21 , 2006 ) ഇന്ത്യയിൽ നിന്നുള്ള ഒരു ഷെഹ്‌നായ് വിദഗ്ദ്ധനാണ്.
ഷെഹ്നായിയെ കല്യാണസദസ്സുകളിൽ നിന്ന് അരങ്ങത്തേക്കു കൊണ്ടുവന്നത് ഇന്ത്യയുടെ ഷെഹ്നായി നാദം എന്നറിയപ്പെടുന്ന ഉസ്താദ് ബിസ്മില്ലാഖാനാണ് .
ഷെഹ്നായിക്കു സ്വന്തമായി ഒരു വ്യക്തിത്വമുണ്ടാക്കി കൊടുത്തതും ആ ഗ്രാമീണ വാദ്യോപകരണത്തിന് മറ്റുശാസ്ത്രീയ സംഗീത ഉപകരണങ്ങളോടൊപ്പം സ്ഥാനം നൽകിയതും ബിസ്മില്ലാഖാനാണ്.
1916-ൽ ബീഹാറിൽ ‍ ഷെഹ്നായി വാദകരുടെ ഒരു കുടുംബത്തിലാണ് ബിസ്മില്ല പിറന്നത്.
അമറുദ്ദീൻ എന്നായിരുന്നു കുഞ്ഞിന് മാതാപിതാക്കൾ നൽകിയ പേര്.
ബിസ്മില്ല എന്നത് പിന്നീട് സ്വയം സ്വീകരിച്ച പേരാണ്.
ധുമറൂണിലെ രാജസേവകനായിരുന്ന ബിസ്മില്ലയുടെ പിതാവ് ഒരു നല്ല ഷെഹ്നായ് വാദകനായിരുന്നു.
കുടുംബാംഗങ്ങൾ പലരും ഷെഹ്നായ് വാദകരായിരുന്ന ആ കുടുംബത്തിൽ പിറന്നുവീണതുമുതൽ ബിസ്മില്ല ശ്രവിച്ചത് കുഴലിന്റെ അനുസ്യൂതമായ മധുരസംഗീതമാവണം.
അതിനാൽത്തന്നെ ആ ബാലൻ തിരഞ്ഞെടുത്തതും ഷെഹ്നായിറ്റുടെ വഴി തന്നെയായി.
ബിസ്മില്ലയുടെ അമ്മാവനായ അലിബക്ഷ് വിലായത് മിയാൻ കാശിവിശ്വനാഥ ക്ഷേത്രത്തിലെ ആസ്ഥാനവിദ്വാനായിരുന്നു.
അദ്ദേഹമാണ് ബിസ്മില്ലയെ ഷെഹ്നായിയിലെ ആദ്യപാഠങ്ങൾ പഠിപ്പിച്ചത്.
ശിഷ്യനെ അദ്ദേഹം വായ്പാട്ടും അഭ്യസിപ്പിച്ചു.
വാദ്യസംഗീതത്തിൽ പൂർണതനേടുവാൻ വായ്പാട്ട് നന്നായി അഭ്യസിക്കേണ്ടതുണ്ടെന്ന് ബിസ്മില്ല അമ്മാവനിൽനിന്നു മനസ്സിലാക്കി.
പ്രായത്തിൽ കവിഞ്ഞ ആത്മാർത്ഥതയോടെ സംഗീതം അഭ്യസിക്കാൻ തുടങ്ങിയ ബിസ്മില്ലയ്ക്ക് എതിർപ്പുനേരിടേണ്ടിവന്നത് സ്വന്തം അച്ഛനിൽനിന്നുതന്നെയായിരുന്നു.
സംഗീതം മൂലം മകന്റെ പഠിപ്പുമുടങ്ങുന്നത് ഇഷ്ടപ്പെടാത്ത അച്ഛൻ യാഥാസ്ഥിതിക വിദ്യാഭ്യാസത്തിന്റെ പാതയിലേക്ക് മകനെ കൊണ്ടുവരാൻ ആവുന്നത്ര ശ്രമിച്ചു.
പക്ഷേ നിർബന്ധബുദ്ധിയായ ബാലൻ കുഴലിന്റെ വഴിവിട്ട് ഒഴുകാൻ കൂട്ടാക്കിയില്ല.
ഉത്തമസംഗീതജ്ഞനാവുക എന്ന ലക്ഷ്യത്തിലേക്ക് മനസ്സുതിരിച്ചു വിട്ടുകഴിഞ്ഞ കുട്ടിയെ സാധാരണ വിദ്യാഭ്യാസത്തിന്റെ കുറ്റിയിൽ കെട്ടാൻ സാധ്യമല്ലെന്നു ആ പിതാവ് മനസ്സിലാക്കി.
ബിസ്മില്ലയുടെ സ്കൂൾ പഠിപ്പ് അങ്ങനെ അവസാനിച്ചു.
പിന്നീടുള്ള വർഷങ്ങൾ സംഗീത സാധനയ്ക്കായി ഉഴിഞ്ഞുവെച്ചതായിരുന്നു.
ഗംഗയുടെ കരയിൽ കഴിച്ചുകൂട്ടിയ ബാല്യവും കൌമാരവുമൊക്കെ റിയാസിന്റെ - സാ‍ധനയുടെ -കാലഘട്ടമായിരുന്നു.
വാരണാസിയിലെ പ്രസിദ്ധസംഗീതസമ്മേളനങ്ങൾക്കൊക്കെ മഹാസംഗീതജ്ഞരുടെ പാട്ടുകേൾക്കുക, സ്വയം സാധന ചെയ്യുക - ഇതുതന്നെയായിരുന്നു ബിസ്മില്ലയുടെ നിത്യയജ്ഞം.
പലപ്പോഴും ഗംഗയുടെ കരയിൽ ഒരു പള്ളിയിൽ തനിച്ചിരുന്ന് ബിസ്മില്ല ഗാനസാധകം നടത്തി.
ജീവിതത്തിന്റെ ലക്ഷ്യവും മാർഗ്ഗവും സംഗീതമെന്നു തിരിച്ചറിഞ്ഞ ആ ഉപാസകൻ എന്നും സന്ധ്യയ്ക്ക് കാശിയിലെ വിശ്വനാഥക്ഷേത്രത്തിൽ നാദാർച്ചനയ്ക്കെത്തിയിരുന്നു.
വാർദ്ധക്യത്തിന്റെ അവശതകൾ തീണ്ടുന്നതുവരെ അദ്ദേഹം ഈ പതിവു തുടർന്നു.
ഭക്തിയുടെ ഈറ്റില്ലമായ ഈ പുണ്യനഗരം ബിസ്മില്ലയുടെ അടിസ്ഥാനവിക്ഷണങ്ങളെ ബാല്യം മുതൽ വളരെയേറെ സ്വാധീനിച്ചു.
വ്യത്യസ്ത വിശ്വാസങ്ങളുടെ നേർക്ക് ഉദാരമായ സൗഹാർദ്ദം പുലർത്താനും അതിന്റെ ഫലമായി മാത്രം ഉണ്ടാകുന്ന ശാന്തി ഉള്ളുനിറച്ച് അനുഭവിക്കാനും ബിസ്മില്ലയ്ക്കു കഴിഞ്ഞു.
ആദ്യകാലത്ത് സഹോദരനായ ഷംസുദ്ദീൻഖാനോടൊപ്പം ആയിരുന്നു ബിസ്മില്ല കച്ചേരികൾ നടത്തിയിരുന്നത്.
അവിചാരിതമായി ജ്യേഷ്ഠനെ മരണം അപഹരിച്ചപ്പോൾ നൊന്തുപോയ അനുജന്റെ കൊച്ചുമനസ്സ് സംഗീതത്തിൽനിന്നുപോലും ഉൾവലിഞ്ഞുപോയി.
കാലം ആ മുറിവുകൾ ഉണക്കിയശേഷമാണ് ബിസ്മില്ല വീണ്ടും ഷെഹനായി കൈയിലെടുത്തത്.
ഷെഹ്നായി വാദനം
അദ്ദേഹത്തിന്റെ ഷെഹ്നായി വാദനം തരളിതവും ഭക്തിനിർഭരവുമായിരുന്നു.
അദ്ദേഹത്തിന്റെ സംഗീതം ചിലപ്പോൾ ഒരു ഗാഢപ്രാർത്ഥനയായെങ്കിൽ അത് മറ്റുചിലപ്പോൾ അക്ഷമയായ കാമുകിയുടെ പിടിവാശികളായി.
ഇന്ത്യയിൽ ശാസ്ത്രീയസംഗീതത്തിനെ ജനപ്രിയമാക്കുന്നതിൽ അദ്ദേഹം ഒരു വലിയ പങ്കുവഹിച്ചു.
ശുദ്ധസംഗീതത്തിന്റെ വക്താവായ അദ്ദേഹം അനാവശ്യമായ സങ്കീർണ്ണതകൾ തന്റെ രാഗങ്ങളിൽ നിന്ന് ഒഴിവാക്കി.
അദ്ദേഹത്തിന്റെ സംഗീതത്തിലെ അരങ്ങേറ്റം കൽകത്തയിൽ വെച്ച് 1924ഇൽ തന്റെ അമ്മാവന് അകമ്പടിയായി ആയിരുന്നു.
അദ്ദേഹം 1937ഇൽ കൽകത്തയിലെ പ്രശസ്തമായ സംഗീതസമ്മേളനത്തിൽ ഒറ്റക്ക് ഷെഹ്നായി വായിച്ച് സംഗീതലോകത്ത് ഓളങ്ങാൾ സൃഷ്ടിച്ചു.
അതിനുശേഷം അദ്ദേഹത്തിന്റെ പ്രശസ്തി അപ്രതിരോധമായിരുന്നു.
ഇന്ത്യയിലെന്നല്ല വിദേശരാജ്യങ്ങളിലും സംഗീതവേദികളിൽ ഷേഹ്നായിക്കു സ്ഥാനക്കയറ്റം നേടിക്കൊടുത്തതിന്റെ ബഹുമതി പൂർണ്ണമായും ബിസ്മില്ലാഖാനുള്ളതാണ്.
അർദ്ധശാസ്ത്രീയ സംഗീതത്തിന്റെ അനന്തനിധിയാണ് ബിസ്മില്ല.
ധുൻ , തുമ്രി തുടങ്ങിയവ അവതരിപ്പിക്കുമ്പോൾ ബിസ്മില്ലയുടെ ഷെഹ്നായ് അത്യപൂർവമായ ആവേശവും ചൈതന്യവും കൈവരിക്കുന്നു.
മണ്ണിന്റെ ഊർജ്ജം കലർന്നതാണ് ആ വാദനം.
തുമ്രിയിലെ ബനാറസ് അംഗ് എന്നറിയപ്പെടുന്ന ശൈലിയുടെ അംഗീകൃത ഗുരുക്കന്മാരിൽ ഒരാളാണ് ബിസ്മില്ലാഖാൻ.
ബിസ്മില്ലയുടെ വാദനം സൗമ്യവും മൃദുലവും സാന്ത്വനക്ഷമവുമാണ്.
അഭിനന്ദനീയമായ ശ്വാസനിയന്ത്രണം സ്വരങ്ങളെ സൂക്ഷ്മതയോടെ അവതരിപ്പിക്കുവാനുള്ള കഴിവിനെ അങ്ങേയറ്റം ഭലപ്രദമാക്കുന്നു.
അനായാസമാണ് അദ്ദേഹത്തിന്റെ വാദനരീതി.
തികഞ്ഞ കൈയടക്കത്തോടെയാണ് അദ്ദേഹം ആലാപവും സ്വരപ്രസ്താരവും താനുകളും അവതരിപ്പിക്കുന്നത്.
ഭംഗിയും ചിട്ടയുമുള്ള അടുക്ക് അവയ്ക്കുണ്ട്.
വ്യാപ്തിയിലും വൈദഗ്ദ്ധ്യത്തിലും ഒന്ന് മറ്റൊന്നിനെ നിഷ്പ്രഭമാക്കാതെ, വസ്തുനിഷ്ഠമായ ഒരടുക്ക്.
ചാരുതയേറിയ ഭാവവും കാച്ചിക്കുറുക്കിയ മധുരിമയും ചേർന്ന കാവ്യാത്മകത തുളുമ്പിനിൽക്കുന്ന ഒരു ശൈലി.
അഫ്ഗാനിസ്ഥാൻ , യൂറോപ്പ് , ഇറാൻ , ഇറാഖ് , കാനഡ , വടക്കേ ആഫ്രിക്ക , അമേരിക്ക , റഷ്യ , ജപ്പാൻ , ഹോങ്കോങ്ങ് , തുടങ്ങിയ സ്ഥലങ്ങളിലും ലോകത്തിലെ മിക്കവാറും എല്ലാ പ്രശസ്ത നഗരങ്ങളിലും അദ്ദേഹം ഷെഹ്നായി വായിച്ചിട്ടുണ്ട്.
ഇന്ത്യയുടെ എല്ലാ ദേശീയ പുരസ്കാരങ്ങളും ലഭിച്ച വളരെച്ചുരുക്കം ഭാരതീയരിലൊരാളായിരുന്നു ഉസ്താദ് ബിസ്മില്ലാ ഖാൻ.
അദ്ദേഹത്തിന് ഭാരത സർക്കാർ പത്മശ്രീ , പത്മഭൂഷൺ , പത്മവിഭൂഷൺ എന്നിവയും ഇന്ത്യയുടെ പരമോന്നത ബഹുമതിയായ ഭാരത രത്നം അവാർഡും സമ്മാനിച്ചു .
പണ്ഡിറ്റ് രവിശങ്കറിനുശേഷം വാദ്യോപകരണങ്ങൾ വായിക്കുന്ന സംഗീതജ്ഞരിൽ ബിസ്മില്ല ഖാനു മാത്രമേ ഭാരതരത്നം ലഭിച്ചിട്ടുള്ളൂ.
(സംഗീതജ്ഞരിൽ ഭാരതരത്നം ലഭിച്ചിട്ടുള്ള മറ്റൊരു പ്രമുഖ എം. എസ്‌. സുബ്ബലക്ഷ്മിയാണ് ).
ഇന്ത്യയ്ക്കു സ്വാതന്ത്ര്യം ലഭിച്ച ദിവസം ദില്ലിയിലെ ചെങ്കോട്ടയിൽ ഷെഹ്നായി വായിച്ച് സ്വാതന്ത്ര്യത്തെ സസന്തോഷം സ്വാഗതം ചെയ്ത മഹാനാണ് ഉസ്താദ് ബിസ്മില്ലാഖാൻ.
ബോംബെയിലെ ഇന്ത്യാഗേറ്റിൽ ‍ ഷെഹ്നായി വായിക്കണം എന്ന അദ്ദേഹത്തിന്റെ ആഗ്രഹം നടക്കാതെ പോയി.
എല്ലാ പ്രശസ്തിയുമിരിക്കിലും അദ്ദേഹം വാരണാസി വിട്ട് മറ്റെങ്ങോട്ടും താമാ‍സം മാറ്റാൻ കൂട്ടാക്കിയില്ല.
വാർദ്ധക്യം വരെ അദ്ദേഹത്തിന്റെ ഇഷ്ട വാഹനം സൈക്കിൾ‌റിക്ഷ ആയിരുന്നു.
അദ്ദേഹം ഒരു ഒതുങ്ങിയ ജീവിതം ആഗ്രഹിക്കുകയും ജീവിക്കുകയും ചെയ്തു.
അദ്ദേഹത്തിന്റെ അഭിപ്രായത്തിലെ പാട്ടുകാർ കാണപ്പെടേണ്ടവരല്ല, കേൾക്കപ്പെടേണ്ടവരാണ്.
വാർദ്ധക്യസഹജമായ അസുഖങ്ങൾ കാരണം അദ്ദേഹം 90-ആമത്തെ വയസ്സിൽ 2006 ഓഗസ്റ്റ് 21-ന് പുലർച്ചെ രണ്ടുമണിയോടെ വാരണാസിയിലെ ഹെറിറ്റേജ് ആശുപത്രിയിൽ വച്ച് അന്തരിച്ചു.
മൃതദേഹം പൂർണ ഔദ്യോഗിക ബഹുമതികളോടെ സമീപത്തെ കർബല ജുമാ മസ്ജിദ് കബർസ്ഥാനിൽ കബറടക്കി.
‘ഒരു ജീവിതകാലത്തിൽ ഒരിക്കൽമാത്രം അവതരിക്കുന്ന അമൂല്യ സംഗീതരത്നമാണ് ഉസ്താദ് ബിസ്മില്ലാഖാൻ എന്ന് അന്നത്തെ ഇന്ത്യൻ രാഷ്ട്രപതി അബ്ദുൾകലാം തന്റെ അനുശോചന സന്ദേശത്തിൽ പറഞ്ഞു.
ഇന്ത്യാ രാജ്യം ഉസ്താദിന്റെ ഓർമയ്ക്കുമുൻപിൽ തലകുനിച്ച് ഒരുദിവസത്തെ ദുഃഖാചരണം പ്രഖ്യാപിച്ചു.
ബിസിനസ് ടൂറിസം ഇംഗ്ലീഷ് വിലാസം https://ml.wikipedia.org/wiki/Business_tourism
പതിവ് വിനോദസഞ്ചാരത്തിന്റെ കൂടുതൽ പരിമിതവും കേന്ദ്രീകൃതവുമായ ഉപവിഭാഗമാണ് ബിസിനസ് ടൂറിസം അല്ലെങ്കിൽ ബിസിനസ് യാത്ര .
ജോലിയുടെ ഭാഗമായി നടത്തുന്ന ബിസിനസ്സ് ടൂറിസം സമയത്ത്, വ്യക്തികൾ ജോലിചെയ്യുന്നതായി തന്നെ പരിഗണിക്കുകയും ശമ്പളം വാങ്ങുകയും ചെയ്യുന്നുണ്ടെങ്കിലും അവർ അവരുടെ ജോലിസ്ഥലത്തുനിന്നും അതുപോലെ വീട്ടിൽ നിന്നും അകന്നുനിൽക്കുകയാണ്.
ടൂറിസത്തിന്റെ ചില നിർവചനങ്ങൾ ബിസിനസ്സ് ടൂറിസത്തെ വിനോദയാത്രയിൽ നിന്ന് ഒഴിവാക്കുന്നു.
പക്ഷെ, യുണൈറ്റഡ് നേഷൻസ് വേൾഡ് ടൂറിസം ഓർഗനൈസേഷൻ (യു‌എൻ‌ഡബ്ല്യുടിഒ) വിനോദസഞ്ചാരികളെ നിർവചിക്കുന്നത് “വിനോദത്തിനും ബിസിനസിനും മറ്റ് ആവശ്യങ്ങൾക്കുമായി തുടർച്ചയായി ഒരു വർഷത്തിൽ അധികം സമയം വരാതെ, അവരുടെ സാധാരണ പരിതസ്ഥിതിക്ക് പുറത്തുള്ള സ്ഥലങ്ങളിലേക്ക് യാത്ര ചെയ്യുകയും താമസിക്കുകയും ചെയ്യുന്നവർ” എന്നാണ്.
ബിസിനസ് ടൂറിസം പ്രവർത്തനങ്ങൾ പ്രാഥമികമായി മീറ്റിംഗുകളും സമ്മേളനങ്ങളിലും എക്സിബിഷനുകളിലും പങ്കെടുക്കുന്നതുമാണ്.
ബിസിനസ് ടൂറിസത്തിൽ ബിസിനസ്സ് എന്ന പദം ഉണ്ടെങ്കിലും, ഗവൺമെന്റിൽ നിന്നോ ലാഭേച്ഛയില്ലാതെ പ്രവർത്തിക്കുന്ന സ്ഥാപനങ്ങളിൽ നിന്നോ ഉള്ള ആളുകൾ സമാന പ്രവർത്തനങ്ങളിൽ ഏർപ്പെടുമ്പോൾ, അതിനെയും ബിസിനസ് ടൂറിസം എന്ന് തന്നെ വിളിക്കുന്നു.
ചരിത്രപരമായി, ബിസിനസ്സ് ടൂറിസത്തിന് അന്താരാഷ്ട്ര വ്യാപാരത്തിന്റെ കാലത്തോളം ചരിത്രമുണ്ട്.
ഇരുപതാം നൂറ്റാണ്ടിന്റെ അവസാനത്തിൽ, ബിസിനസ് ടൂറിസം ഒരു പ്രധാന വ്യവസായമായി മാറി.
ബ്രിട്ടീഷ് ടൂറിസ്റ്റ് അതോറിറ്റിയുടെയും ലണ്ടൻ ടൂറിസ്റ്റ് ബോർഡിന്റെയും 1998 ലെ ഡാറ്റ അനുസരിച്ച്, യുകെയിലേക്കുള്ള എല്ലാ യാത്രകളുടെയും ഏകദേശം 14% ഉം യുകെയിലെ ടൂറിസ്റ്റ് മാർക്കറ്റിന്റെ 15% ഉം ബിസിനസ് ടൂറിസം ആണ്.
2005 ലെ ഒരു കണക്ക് പ്രകാരം യുകെയിലെ കണക്ക് 30% വരെ വർദ്ധിച്ചിട്ടുണ്ടെന്ന് പറയുന്നു.
അന്താരാഷ്ട്ര ടൂറിസത്തിന്റെ 30% ബിസിനസ് ടൂറിസത്തിലാണെന്ന് ആണ് യുഎൻ‌ഡബ്ല്യുടിഒ കണക്കാക്കിയത്, എന്നാൽ വിവിധ രാജ്യങ്ങൾക്കിടയിൽ ഇതിൽ കാര്യമായ വ്യത്യാസമുണ്ട്.
പതിവ് ടൂറിസവുമായി താരതമ്യപ്പെടുത്തുമ്പോൾ, ബിസിനസ് ടൂറിസത്തിൽ ഒരു ചെറിയ വിഭാഗം മാത്രമേ ഉൾപ്പെടുന്നുള്ളൂ.
ബിസിനസ്സ് ടൂറിസത്തിന്റെ ലക്ഷ്യസ്ഥാനങ്ങൾ ബിസിനസ്സ് ആവശ്യങ്ങൾക്കായുള്ള നഗരങ്ങൾ, വ്യാവസായിക മേഖലകൾ മുതലായവ പോലുള്ള മേഖലകളായിരിക്കാം.
ഒരു ശരാശരി ബിസിനസ്സ് ടൂറിസ്റ്റ് ഒരു ശരാശരി വിനോദ സഞ്ചാരിയേക്കാൾ കൂടുതൽ സമ്പന്നനാണ്, അതിനാൽ അയാൾ കൂടുതൽ പണം ചെലവഴിക്കുമെന്ന് പ്രതീക്ഷിക്കുന്നു.
ബിസിനസ് ടൂറിസത്തെ പ്രാഥമിക, ദ്വിതീയ പ്രവർത്തനങ്ങളായി തിരിക്കാം.
ബിസിനസുമായി (ജോലി) - ബന്ധപ്പെട്ട കൺസൾട്ടൻസി, പരിശോധന, മീറ്റിംഗുകളിൽ പങ്കെടുക്കുക എന്നിവ പോലുള്ള പ്രവർത്തനങ്ങൾ എന്നിവയാണ് പ്രാഥമിക പ്രവർത്തനങ്ങൾ.
ദ്വിതീയ പ്രവർത്തനങ്ങൾ വിനോദസഞ്ചാരവുമായി  ബന്ധപ്പെട്ടവയാണ്, ഇതിൽ ഡൈനിംഗ്, വിനോദം, ഷോപ്പിംഗ്, കാഴ്ചകൾ, ഒഴിവുസമയ പ്രവർത്തനങ്ങൾക്കായി മറ്റുള്ളവരെ കണ്ടുമുട്ടൽ തുടങ്ങിവ ഉൾപ്പെടുന്നു.
പ്രാഥമികമായവയാണ് കൂടുതൽ പ്രാധാന്യമർഹിക്കുന്നവ.
ബിസിനസ്സ് ടൂറിസത്തിൽ വ്യക്തിഗത യാത്രകളും ചെറിയ ഗ്രൂപ്പ് യാത്രകളും ഉൾപ്പെടാം, കൂടാതെ ലക്ഷ്യസ്ഥാനങ്ങളിൽ കൺവെൻഷനുകളും കോൺഫറൻസുകളും ട്രേഡ് മേളകളും എക്സിബിഷനുകളും ഉൾപ്പെടെ ചെറുതും വലുതുമായ മീറ്റിംഗുകൾ ഉൾപ്പെടാം.
യു‌എസിൽ‌, ബിസിനസ് ടൂറിസത്തിന്റെ പകുതിയോളം ഏതെങ്കിലും തരത്തിലുള്ള ഒരു വലിയ മീറ്റിംഗിൽ‌ പങ്കെടുക്കുന്നത് ആണ്.
വിനോദസഞ്ചാര സൌ കര്യങ്ങളായ എയർപോർട്ടുകൾ, റെസ്റ്റോറന്റുകൾ, ഹോട്ടലുകൾ എന്നിവ ബിസിനസ് ടൂറിസ്റ്റുകൾക്കും വിനോദ സഞ്ചാരികൾക്കുമിടയിൽ പങ്കിടുന്നു, ഇതിൽ കാലാനുസൃതമായ വ്യത്യാസം പലപ്പോഴും പ്രകടമാണ് (ഉദാഹരണത്തിന്, വിനോദ സഞ്ചാരികൾക്ക് ആകർഷകമല്ലാത്ത സമയങ്ങളിൽ ബിസിനസ് ടൂറിസ്റ്റുകൾ അത്തരം സൗകര്യങ്ങൾ ഉപയോഗിച്ചേക്കാം).
ബിസിനസ് ടൂറിസത്തെ ഇനിപ്പറയുന്നവയായി തിരിക്കാം: പരമ്പരാഗത ബിസിനസ്സ് യാത്ര, അല്ലെങ്കിൽ മീറ്റിംഗുകൾ - ഇത് വിവിധ സ്ഥലങ്ങളിലെ ബിസിനസ്സ് പങ്കാളികളുമായി മുഖാമുഖ മീറ്റിംഗുകൾക്കായി ഉദ്ദേശിച്ചിട്ടുള്ളതാണ് പ്രോത്സാഹന യാത്രകൾ - ജീവനക്കാരെ പ്രചോദിപ്പിക്കുകയെന്ന ലക്ഷ്യത്തോടെയുള്ള യാത്രകൾ കോൺഫറൻസും എക്സിബിഷൻ യാത്രയും - വലിയ തോതിലുള്ള മീറ്റിംഗുകളിൽ പങ്കെടുക്കാൻ ഉദ്ദേശിച്ചുള്ളതാണ്.
ലോകമെമ്പാടുമുള്ള 14,000 സമ്മേളനങ്ങളിൽ (1994-ൽ) പ്രാഥമിക ലക്ഷ്യസ്ഥാനങ്ങൾ പാരീസ്, ലണ്ടൻ, മാഡ്രിഡ്, ജനീവ, ബ്രസ്സൽസ്, വാഷിംഗ്ടൺ, ന്യൂയോർക്ക്, സിഡ്നി, സിംഗപ്പൂർ എന്നിവയാണ്
ബിസിനസ് ടൂറിസത്തിന്റെ പശ്ചാത്തലത്തിൽ മീറ്റിംഗുകൾ, ഇൻസെന്റീവ്, കോൺഫറൻസുകൾ, എക്സിബിഷൻ എന്നീ വാക്കുകൾ ചേർത്ത് MICE എന്ന് ചുരുക്കിപ്പറയുന്നു.
ബിസിപിഎൽ ഇംഗ്ലീഷ് വിലാസം https://ml.wikipedia.org/wiki/BCPL
ബിസിപിഎൽ ("ബേസിക് കംമ്പയിൻഡ് പ്രോഗ്രാമിംഗ് ലാംഗ്വേജ്") (BCPL)ഒരു പ്രോസ്സീജറൽ, ഇംപറേറ്റീവ്, സ്ട്രക്ചേർഡ് കമ്പ്യൂട്ടർ പ്രോഗ്രാമിങ് ഭാഷയാണ്.
മറ്റ് ഭാഷകൾക്ക് വേണ്ടി കംപൈലർ എഴുതുക എന്നതാണ് ബിസിപിഎല്ലിന്റെ പൊതു ഉപയോഗം.
എന്നിരുന്നാലും, അതിന്റെ സ്വാധീനം ഇന്നും അനുഭവപ്പെടുന്നു ബിസിപിഎൽ വാക്യഘടനാപരമായി മാറ്റം വരുത്തിയതുമൂലം അതിന്റെ സ്വാധീനം ഇപ്പോഴും അനുഭവപ്പെടും.
ബി എന്നു വിളിക്കുന്ന ഭാഷ സി പ്രോഗ്രാമിങ് ഭാഷ അടിസ്ഥാനമാക്കിയുള്ളതാണ്.
ബിസിപിഎൽ ആധുനിക പ്രോഗ്രാമിങ് ഭാഷകളിൽ ഉള്ള പല സവിശേഷതകളും അവതരിപ്പിച്ചു.
കോഡ് ബ്ലോക്കുകളുടെ അതിരുകൾ നിർണ്ണയിക്കുന്നതിന് വളഞ്ഞ ബ്രെയ്സുകൾ(വളച്ചുകെട്ട് ഉദാ:{ }) ഉപയോഗിച്ചു.
ചെറുതും ലളിതവുമായ കമ്പൈലറുകൾ എഴുതാൻ വേണ്ടിയാണ് ബിസിപിഎൽ രൂപകൽപന ചെയ്തത്.
പ്രശസ്തമായ ചില കമ്പൈലറുകൾ 16 കിലോബൈറ്റുകളുള്ളവയിൽ പോലും പ്രവർത്തിപ്പിക്കാൻ കഴിയും.
കൂടാതെ, യഥാർത്ഥ കംപൈലർ, ബിസിപിഎല്ലിൽ തന്നെ എഴുതിയതും, എളുപ്പത്തിൽ പോർട്ട് ചെയ്യാവുന്നതായിരുന്നു.
ബിസിപിഎൽ ഒരു സിസ്റ്റം ബൂട്ട്സ്ട്രാപ്പിങ് ചെയ്യുന്നതിനുള്ള ഏറ്റവും നല്ല ചോയ്സ് ആയിരുന്നു.
കംപൈലർ പോർട്ടബിലിറ്റിക്ക് ഒരു പ്രധാന കാരണം അതിന്റെ ഘടനയായിരുന്നു.
അത് രണ്ടു ഭാഗങ്ങളായി വിഭജിച്ചു: ഫ്രണ്ട് എൻഡ് ഉറവിടം പാഴ്സ് ചെയ്യുകയും ഒ-കോഡ് സൃഷ്ടിക്കുകയും ചെയ്തു, പിന്നീടുള്ള ബാക്ക് എൻഡിൽ ഒ-കോഡ് എടുത്തു ലക്ഷ്യമിട്ട കോഡിലേക്ക് വിവർത്തനം ചെയ്തു.
ഒരു പുതിയ യന്ത്രം (new machine) പിന്തുണയ്ക്കുന്നതിനായി 1/5 കംപൈലർ കോഡ് മാത്രം തിരുത്തിയെഴുതേണ്ടതുണ്ട്.
ഈ ടാസ്ക്ക് സാധാരണയായി 2 മുതൽ 5 വരെ മാസം വരെ എടുക്കാറുണ്ട്.
ഈ സമീപനം പിന്നീട് സാധാരണ പ്രയോഗമായി മാറി (ഉദാ. പാസ്കൽ , ജാവ ).
ഈ ഭാഷയ്ക്ക് ഒരു ഡാറ്റ ടൈപ്പ് മാത്രമേയുള്ളൂ: അതായത്, ഒരു നിശ്ചിത വലുപ്പത്തിലുള്ള വാക്ക്.
മെഷീൻ്റെ ആർക്കിടെക്ചറുമായി പൊരുത്തപ്പെടുന്നതിനാണ് പദ വലുപ്പം തിരഞ്ഞെടുത്തിരിക്കുന്നത്.
മെമ്മറി അഡ്രസ്സ് കൈവശം വയ്ക്കാൻ കഴിയുന്നത്ര വലുതാണ് ഇത്, ഡാറ്റ കൈകാര്യം ചെയ്യുന്നത് ലളിതമാക്കുന്നു.
അക്കാലത്തെ പല മെഷീനുകൾക്കും, ഈ ഡാറ്റ ടൈപ്പ് 16-ബിറ്റ് വേഡായിരുന്നു.
ഈ ചോയ്‌സ് പിന്നീട് ഒരു വാക്കല്ല, മറിച്ച് ഒരു ബൈറ്റ് അല്ലെങ്കിൽ 32-ബിറ്റ് അല്ലെങ്കിൽ 64-ബിറ്റ് പോലുള്ള വലിയ പദ വലുപ്പമുള്ള മെഷീനുകളിൽ ബിസിപിഎൽ ഉപയോഗിച്ചപ്പോൾ ഒരു പ്രധാന പ്രശ്‌നമായി മാറി.
ഈ ഭാഷയിൽ, ഒരു മൂല്യം എങ്ങനെ വ്യാഖ്യാനിക്കപ്പെടുന്നു എന്നത് ഉപയോഗിക്കുന്ന ഓപ്പറേറ്റർമാരെ ആശ്രയിച്ചിരിക്കുന്നു.
ഉദാഹരണത്തിന്, + മൂല്യങ്ങളെ പൂർണ്ണസംഖ്യകളായി ചേർക്കുന്നു, അതേസമയം !
ഒരു മൂല്യത്തെ ഒരു പോയിൻ്ററായി കണക്കാക്കുന്നു.
ശരിയായ ഉപയോഗം നടപ്പിലാക്കാൻ ഉതകുന്ന ടൈപ്പ് ചെക്കിംഗ് ഇല്ല.
ഈ ഫ്ലെക്സിബിലിറ്റി വ്യത്യസ്‌ത ഡാറ്റ ടൈപ്പുകൾ ആവശ്യമില്ലാതെ തന്നെ വ്യത്യസ്‌ത പ്രവർത്തനങ്ങൾ അനുവദിക്കുന്നു.
ബിസിപിഎല്ലിൻ്റെ വേഡ് ഓറിയൻ്റേഷനും ബൈറ്റ്-ഓറിയൻ്റഡ് ഹാർഡ്‌വെയറും തമ്മിലുള്ള പൊരുത്തക്കേട് പല തരത്തിൽ പരിഹരിക്കപ്പെട്ടു.
വാക്കുകൾ ബൈറ്റ് സ്ട്രിംഗുകളായി പാക്ക് ചെയ്യുന്നതിനും അൺപാക്ക് ചെയ്യുന്നതിനുമുള്ള സാധാരണ ലൈബ്രറി റുട്ടീനുകൾ നൽകുകയായിരുന്നു ഒന്ന്.
പിന്നീട്, രണ്ട് ഭാഷാ സവിശേഷതകൾ കൂടി ചേർത്തു: ബിറ്റ്-ഫീൽഡ് സെലക്ഷൻ ഓപ്പറേറ്ററും ഇൻഫിക്സ് ബൈറ്റ് ഇൻഡെറക്ഷൻ ഓപ്പറേറ്ററും ( % കൊണ്ട് സൂചിപ്പിച്ചിരിക്കുന്നു).
ഒരു ഗ്ലോബൽ വെക്റ്റർ ഉപയോഗിച്ച് ബിസിപിഎൽ പ്രത്യേക കംപൈലേഷൻ യൂണിറ്റുകളിലുടനീളം ഡാറ്റ കൈകാര്യം ചെയ്യുന്നു.
ഉപയോക്താക്കൾ നിർവചിക്കുന്ന ഗ്ലോബൽ വേരിയബിളുകൾക്ക് പകരം, എല്ലാ ഗ്ലോബൽ ഡാറ്റയും ഈ വെക്റ്ററിൽ സംഭരിച്ചിരിക്കുന്നു.
ഫോർട്രാനിൽ "ബ്ലാങ്ക് കോമൺ" പ്രവർത്തിക്കുന്നത് പോലെയാണ് ഇത്.
അവലംബം ↑ ↑ https://www.cl.cam.ac.uk/~mr10/bcplman.pdf The BCPL Cintsys and Cintpos
User Guide, 2.1.4 Section brackets ↑
ബിസ്മത് ഇംഗ്ലീഷ് വിലാസം https://ml.wikipedia.org/wiki/Bismuth 83 lead ← bismuth → polonium Sb ↑ Bi ↓ Uup ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ bismuth, Bi, 83 കുടുംബം poor metals ഗ്രൂപ്പ് , പിരീഡ് , ബ്ലോക്ക് 15 , 6 , p Appearance lustrous pink സാധാരണ ആറ്റോമിക ഭാരം 208.98040 (1) g·mol − 1 ഇലക്ട്രോൺ വിന്യാസം [ Xe ] 4f 14 5d 10 6s 2 6p 3 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 18, 5 ഭൗതികസ്വഭാവങ്ങൾ Phase solid സാന്ദ്രത (near r.t. ) 9.78 g·cm − 3 ദ്രവണാങ്കത്തിലെ ദ്രാവക സാന്ദ്രത 10.05 g·cm − 3 ദ്രവണാങ്കം 544.7 K (271.5 ° C , 520.7 ° F ) ക്വഥനാങ്കം 1837 K (1564 ° C , 2847 ° F ) ദ്രവീകരണ ലീനതാപം 11.30 kJ·mol − 1 ബാഷ്പീകരണ ലീനതാപം 151 kJ·mol − 1 Heat capacity (25 °C)  25.52 J·mol − 1 ·K − 1 Vapor pressure P (Pa) 1 10 100 1 k 10 k 100 k at T (K) 941 1041 1165 1325 1538 1835 Atomic properties ക്രിസ്റ്റൽ ഘടന rhombohedral ഓക്സീകരണാവസ്ഥകൾ 3 , 5 (mildly acidic oxide) ഇലക്ട്രോനെഗറ്റീവിറ്റി 2.02  (Pauling scale) അയോണീകരണ ഊർജ്ജങ്ങൾ ( more ) 1st: 703 kJ·mol − 1 2nd: 1610 kJ·mol − 1 3rd: 2466 kJ·mol − 1 Atomic radius 160 pm Atomic radius (calc.) 143 pm Covalent radius 146 pm Miscellaneous Magnetic ordering diamagnetic വൈദ്യുത പ്രതിരോധം (20 °C)  1.29 µ Ω ·m താപ ചാലകത (300 K)  7.97 W·m − 1 ·K − 1 Thermal expansion (25 °C)  13.4 µ m·m − 1 ·K − 1 Speed of sound (thin rod) (20 °C)  1790 m/s Young's modulus 32 GPa Shear modulus 12 GPa Bulk modulus 31 GPa Poisson ratio 0.33 Mohs hardness 2.25 Brinell hardness 94.2 MPa CAS registry number 7440-69-9 Selected isotopes Main article: Isotopes of ബിസ്മത് iso NA half-life DM DE ( MeV ) DP 207 Bi syn 31.55 y ε , β + 2.399 207 Pb 208 Bi syn 368,000 y ε , β + 2.880 208 Pb 209 Bi 100% (19 ± 2) ×10 18 y α 205 Tl 210 m Bi syn 3.04 ×10 6 y IT 0.271 210 Bi അവലംബങ്ങൾ
അണുസംഖ്യ 83 ആയ മൂലകമാണ് ബിസ്മത് .
Bi ആണ് ആവർത്തനപ്പട്ടികയിലെ ഇതിന്റെ പ്രതീകം.
ഭാരമേറിയതും ബലം പ്രയോഗിച്ചാൽ പൊട്ടിപ്പോകുന്നതുമായ ഈ ത്രിവാലക മൃദുലോഹത്തിന് ഒരു പിങ്ക് തിളക്കമുണ്ട്.
രാസപരമായി ആർസനിക് , ആന്റിമണി എന്നിവയുമായി സാദൃശ്യം പ്രകടിപ്പിക്കുന്നു.
പ്രകൃത്യാ ഏറ്റവും ഡയമാഗ്നെറ്റിക് ആയ ലോഹം ബിസ്മത്താണ്.
ഇതിന്റേതിനേക്കാൾ താഴ്ന്ന താപചാലകത മെർക്കുറിക്ക് മാത്രമേയുള്ളൂ.
ആവർത്തനപ്പട്ടികയിലെ പ്രകൃത്യാ ഉണ്ടാകുന്നതും റേഡിയോആക്ടീവ് അല്ലാത്തതുമായ അവസാനത്തെ മൂലകമായി ബിസ്മതിനെ പൊതുവെ കണക്കാക്കുന്നു.
പക്ഷെ 2003-ൽ വളരെ കൂടിയ അർധായുസ്സുള്ള (1.9 × 10 19 y) ഒരു റേഡിയോആക്റ്റീവ് മൂലകമാണിതെന്ന് കണ്ടെത്തുകയുണ്ടായി.
ബിസോള ഐയോള ഇംഗ്ലീഷ് വിലാസം https://ml.wikipedia.org/wiki/Bisola_Aiyeola
ഒരു നൈജീരിയൻ അഭിനേത്രിയും ഗായികയുമാണ് ബിസോള ഐയോള (ജനനം ജനുവരി 21, 1986).
2017-ൽ ബിസോള ബിഗ് ബ്രദർ നൈജയുടെ ഫസ്റ്റ് റണ്ണറപ്പായി.
2018-ൽ, 2018-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ്സിൽ അവർ AMVCA ട്രെയിൽബ്ലേസർ അവാർഡ് നേടി.
നൈജീരിയയിലെ നാഷണൽ ഓപ്പൺ യൂണിവേഴ്സിറ്റിയിൽ ചേർന്ന ബിസോള അവിടെ ബിസിനസ് മാനേജ്‌മെന്റ് പഠിച്ചു.
ബിഗ് ബ്രദർ നൈജയുടെ 2017 പരമ്പരയിൽ ഐയോള പ്രത്യക്ഷപ്പെട്ടു.
അവിടെ അവർ ഫസ്റ്റ് റണ്ണർ അപ്പ് ആയിരുന്നു.
2008-ലെ MTN പ്രൊജക്‌റ്റ് ഫെയിം വെസ്റ്റ് ആഫ്രിക്കയിലെ മത്സരാർത്ഥികളിൽ ഒരാളായിരുന്നു അയ്യോള.
അവിടെ അവർ അഞ്ചാം സ്ഥാനത്തെത്തി.
അതിൽ അയ്യന്യ വിജയിച്ചു.
2011-2013 വരെ, സിൽവർബേർഡ് ടെലിവിഷനിൽ സംപ്രേഷണം ചെയ്ത ബിൽബോർഡ് നൈജീരിയയുടെ ഒരു തവണ ടിവി അവതാരകയായിരുന്നു ബിസോള.
2017-ൽ, സൈനബ് ബലോഗുൻ , സോംകെലെ ഇയാമ , സിയൂൻ അജയ് എന്നിവരോടൊപ്പം റെവലേഷൻ ഓഫ് ദി ഈയർ (ഇംഗ്ലീഷ്) സിറ്റി പീപ്പിൾ മൂവി അവാർഡിന് ബിസോള നാമനിർദ്ദേശം ചെയ്യപ്പെട്ടു.
2018-ൽ, ബിസോള എഎംവിസിഎയിൽ ട്രയൽ ബ്ലേസർ അവാർഡ് നേടി.
ദി കുജൂസിൽ നിർമ്മാതാവായാണ് അവർ അരങ്ങേറ്റം കുറിച്ചത്.
അയ്യോളയ്ക്ക് നിലവിൽ ഒരു മകളുണ്ട്.
2018 ഓഗസ്റ്റിൽ, ആയിയോളയുടെ മകളുടെ പിതാവ് അസുഖം മൂലം മരിച്ചു.
അവാർഡുകളും നാമനിർദ്ദേശങ്ങളും Year Award Category Film Result Ref 2017 Best of Nollywood Awards Best Supporting Actress –English Picture Perfect നാമനിർദ്ദേശം 2018 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡ്സ് ട്രയൽ ബ്ലേസർ അവാർഡ് N/A വിജയിച്ചു 2020 Best of Nollywood Awards Best Actress in a Supporting Role (English) ഷുഗർ റഷ് വിജയിച്ചു Best Actress in a Lead role –English This Lady Called Life നാമനിർദ്ദേശം അവലംബം
ബുൾബൈൻ ഇംഗ്ലീഷ് വിലാസം https://ml.wikipedia.org/wiki/Bulbine
അസ്ഫൊഡെലേസീയേ കുടുംബത്തിലെയും അസ്ഫോയിഡിലോയിഡേ ഉപകുടുംബത്തിലും കാണപ്പെടുന്ന സസ്യങ്ങളുടെ ഒരു ജനുസ്സാണ് ബുൾബൈൻ (Bulbine).
പല സ്പീഷീസുകൾക്കും ബൾബ് ആകൃതിയിലുള്ള കിഴങ്ങുകൾ കാണപ്പെടുന്നതുകൊണ്ടാണ് ഈ പേർ ലഭിച്ചത്.
ഇത് മുമ്പ് ലിലിയേസീ കുടുംബത്തിലാണ് സ്ഥാപിച്ചിരുന്നത്.
ഇത് തെക്കൻ ആഫ്രിക്കയിൽ പ്രധാനമായും കണ്ടുവരുന്നു.
ചിലയിനങ്ങൾ ആഫ്രിക്കയിലെ ഉഷ്ണമേഖലാ പ്രദേശങ്ങളിലും കുറച്ച് ഇനങ്ങൾ ആസ്ട്രേലിയയിലും യെമനിലും വ്യാപിച്ചു കാണുന്നു.
Species include: Bulbine abyssinica A.Rich.
Bulbine alata Baijnath Bulbine alooides (L.) Willd.
Bulbine alveolata S.A.Hammer Bulbine angustifolia Poelln.
Bulbine annua (L.) Willd.
Bulbine asphodeloides (L.) Spreng.
Bulbine bachmannii Baker Bulbine bruynsii S.A.Hammer Bulbine bulbosa (R.Br.) Haw.
Bulbine capensis Baijnath ex G.Will.
Bulbine capitata Poelln.
Bulbine cepacea (Burm.f.) Wijnands Bulbine coetzeei Oberm.
Bulbine crassa D.I.Morris Duretto Bulbine cremnophila van Jaarsv.
Bulbine crocea Guth.
Bulbine dactylopsoides G.Will.
Bulbine dewetii van Jarssv.
Bulbine diphylla Schltr.
ex Poelln.
Bulbine disimilis G.Will.
Bulbine erectipilosa G.Will.
Bulbine erumpens S.A.Hammer Bulbine esterhuyseniae Baijnath Bulbine fallax Poelln.
Bulbine favosa (Thunb.) Schult.
Schult.f. Bulbine flexicaulis Baker Bulbine flexuosa Schltr.
Bulbine foleyi E.Phillips Bulbine fragilis G.Williamson Bulbine francescae G.Will.
Baijnath Bulbine frutescens (L.) Willd.
Bulbine glauca (Raf.) E.M.Watson Bulbine haworthioides B.Nord.
Bulbine inamarxiae G.Will.
A.P.Dold Bulbine inflata Oberm.
Bulbine lagopus (Thunb.) N.E.Br.
Bulbine lamprophylla Williamson Bulbine latifolia (L.f.) Spreng.
Bulbine lavrani G.Will.
Baijnath Bulbine lolita S.A.Hammer Bulbine longifolia Schinz Bulbine louwii L.I.Hall Bulbine margarethae L.I.Hall Bulbine meiringii van Jaarsv.
Bulbine melanovaginata G.Will.
Bulbine mesembryanthemoides Haw.
Bulbine minima Baker Bulbine monophylla Poelln.
Bulbine muscicola G.Will.
Bulbine namaensis Schinz Bulbine narcissifolia Salm-Dyck Bulbine navicularifolia G.Will.
Bulbine nutans Roem.
Bulbine ophiophylla G.Will.
Bulbine pendens G.Will.
Baijnath Bulbine pendula Keighery Bulbine praemorsa (Jacq.) Spreng.
Bulbine quartzicola G.Williamson Bulbine ramosa van Jaarsv.
Bulbine retinens van Jaarsv.
S.A.Hammer Bulbine rhopalophylla Dinter Bulbine rupicola G.Will.
Bulbine sedifolia Schltr.
Bulbine semenaliundata G.Will.
Bulbine semibarbata (R.Br.) Haw.
Bulbine stolonifera Baijnath ex G.Will.
Bulbine striata Baijnath Van Jaarsv.
Bulbine succulenta Compton Bulbine suurbergensis van Jaarsv.
A.E.van Wyk Bulbine thomasiae van Jaarsv.
Bulbine torsiva G.Williamson Bulbine torta N.E.Br.
Bulbine triebneri Dinter Bulbine truncata G.Williamson Bulbine vagans E.M.Watson Bulbine vitrea G.Will.
Baijnath Bulbine vittatifolia G.Williamson Bulbine wiesei L.I.Hall അവലംബം Bulbine എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബൂഗിമാൻ ഇംഗ്ലീഷ് വിലാസം https://ml.wikipedia.org/wiki/Bogeyman ഗോയയുടെ ക്വേ വിയെന്നെ എൽ കൊകോ ("ബൂഗിമാൻ ഇതാ വരുന്നു") ഉദ്ദേശം 1797
യൂറോപ്യൻ ഐതിഹ്യങ്ങളിലെ ഒരു ഭീകരജീവിയാണ് ബൂഗിമാൻ .
ബൂഗിമാന് പ്രത്യേകിച്ച് ഒരു രൂപമില്ല.
ഒരു പ്രദേശത്തിൽത്തന്നെ വിവിധ ഭവനങ്ങളിൽ ബൂഗിമാനേക്കുറിച്ച് വ്യത്യസ്തമായ സങ്കല്പങ്ങളാകാം ഉണ്ടാവുക.
കുട്ടികൾ വികൃതി കാണിക്കുമ്പോൾ അവരെ മര്യാദ പഠിപ്പിക്കാനായി മാതാപിതാക്കൾ ബൂഗിമാൻ പിടിക്കാൻ വരുമെന്ന് പറഞ്ഞ് പേടിപ്പിക്കാറുണ്ട്.
ബൂഗിമാൻ ഐതിഹ്യം ആരംഭിച്ചത് സ്കോട്ട്‌ലന്റിലാകാം .
ബോഗാർട്ട് എന്ന മറ്റൊരു ഐതിഹ്യ ജീവിയിൽ നിന്നാണ് ബൂഗിമാൻ സങ്കല്പം രൂപംകൊണ്ടതെന്നും കരുതപ്പെടുന്നു.
കേരളത്തിലെ ഉമ്മാക്കി ബൂഗിമാന് സമാനമായ ഒരു സങ്കല്പമാണ്.
ബുൾബുൾ ലളിതകലാ അക്കാദമി ഇംഗ്ലീഷ് വിലാസം https://ml.wikipedia.org/wiki/Bulbul_Lalitakala_Academy
ബംഗ്ലാദേശിന്റെ തലസ്ഥാനമായ ഢാക്കയിൽ സ്ഥിതിചെയ്യുന്ന ഒരു സംസ്കാരിക സ്ഥാപനമാണ് ബുൾബുൾ ലളിതകലാ അക്കാദമി (ഇംഗ്ലീഷ്: Bulbul Lalitakala Academy ).
ബാഫാ ( BAFA ,ബുൾബുൾ അക്കാദെമി ഫോർ ഫിനെ ആർട്സ് Bulbul Academy for Fine Arts) എന്ന ചുരുക്കപേരിലും ഈ സ്ഥാപനം അറിയപ്പെടുന്നു.
1995 മേയ് 17നാണ് ബാഫ സ്ഥാപിതമായത്.
സംഗീതം , നൃത്തം , നാടകം , ചിത്രകല , ശില്പകല തുടങ്ങിയ വിഷയങ്ങലിലെ ഗവേഷനങ്ങൾക്ക് ഈ സ്ഥാപനം സൗകര്യമൊരുക്കുന്നു.
24°10′00″N 90°25′00″E ﻿ / ﻿ 24.166667°N 90.416667°E ﻿ / 24.166667; 90.416667
ബൂംബോക്സ് ഇംഗ്ലീഷ് വിലാസം https://ml.wikipedia.org/wiki/BoomBox_(Ukrainian_band) BoomBox performing live in Odessa (2012)
2004-ൽ ഗായകൻ ആൻഡ്രി ഖ്ലിവ്‌നുക്കും [യുകെ] ആൻഡ്രി “ഫ്ലൈ” സമോയ്‌ലോ [യുകെ] ഗിറ്റാറിൽ ചേർന്ന് രൂപീകരിച്ച ഉക്രേനിയൻറോക്ക് ആൻഡ് പോപ്പ് ബാൻഡാണ് ബൂംബോക്സ് .
2005 ഏപ്രിലിൽ ബാൻഡ് അതിന്റെ ആദ്യ ആൽബം പുറത്തിറക്കി.
അത് റെക്കോർഡ് ചെയ്യാൻ 19 മണിക്കൂർ മാത്രമേ എടുത്തുള്ളൂ.
അവരുടെ പാട്ടുകൾ പ്രധാനമായും ഉക്രേനിയൻ ഭാഷയിലാണ്.
എന്നാൽ റഷ്യൻ, ഇംഗ്ലീഷിലുള്ള ഗാനങ്ങൾ അവരുടെ ആൽബങ്ങളിലും സിംഗിൾസുകളിലും പ്രത്യക്ഷപ്പെടുന്നു.
അവർ രാജ്യത്തുടനീളമുള്ള നിരവധി നഗരങ്ങളിൽ പ്രകടനം നടത്തിയിട്ടുണ്ട്.
എൽവിവ്, ഒഡെസ, കോവൽ, ഉസ്ഹോറോഡ്, ഇവയുൾപ്പെടെ 2022-ന്റെ തുടക്കത്തിൽ കൈവിലും ബാൻഡ് അവതരിപ്പിച്ചു.
കൂടാതെ അന്താരാഷ്ട്രതലത്തിൽ, വിശാലമായ യൂറോപ്പ്, യുഎസ്എ, കാനഡ എന്നിവിടങ്ങളിലും അവതരിപ്പിച്ചു.
2014-ൽ ക്രിമിയ റഷ്യൻ അധിനിവേശത്തിനു ശേഷം ബാൻഡ് റഷ്യയിൽ പ്രകടനം നിർത്തി.
2022-ൽ ഉക്രെയ്നിലെ റഷ്യൻ അധിനിവേശം ആരംഭിച്ചതിന് ശേഷം, റഷ്യയ്‌ക്കെതിരായ പോരാട്ടത്തിൽ പങ്കെടുത്ത നിരവധി ഉക്രേനിയൻ സെലിബ്രിറ്റികളിൽ ഒരാളാണ് പ്രധാന ഗായകൻ ആൻഡ്രി ഖ്ലിവ്‌നുക്.
ഡിസ്കോഗ്രഫി Меломанія (Melomania) (2005) Family Бізнес (Family Business) (2006) III (2008) Всё включено (All included) (2010) Середній Вiк (Middle Age) (2011) Термінал Б (Terminal B) (2013) Голий Король (Naked King) (2017) Таємний код.
Рубікон, Частина 1 (2019) Таємний код Рубікон, Ч.
2 (2019) അവലംബം പുറംകണ്ണികൾ Boombox on last.fm
ബുൾബുൾ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Bulbul_(disambiguation) ബുൾബുൾ - പക്ഷി ബുൾബുൾ തരംഗ് - ഭാരതത്തിലും പാകിസ്താനിലും പ്രചാരത്തിലുള്ള തന്ത്രിവാദ്യം.
ബുൾബുൾ തരംഗ് ഇംഗ്ലീഷ് വിലാസം https://ml.wikipedia.org/wiki/Bulbul_tarang ബുൾബുൾ എന്ന സംഗീത ഉപകരണം
ഇന്ത്യയിലും പാകിസ്താനിലും കണ്ടു വരുന്ന ഒരു തന്ത്രി വാദ്യമാണ് ബുൾബുൾ തരംഗ് .
മെലഡിക്കും ( melody) ഡ്രോണിനും (drone) വേണ്ടി, രണ്ടു കൂട്ടം കമ്പികളാണ് ഇതിലുള്ളത്.
ഇതിന്റെ മെലഡി കീകൾ ഒരു പിയാനോയേ, അല്ലെങ്കിൽ ഒരു ടൈപ്പ് റൈറ്ററിന്റെ പോലെയാണ്.
ബുൾ ബുൾ തരംഗ് സാ‍ധാരണ പാട്ടിന്റെ ഒപ്പം വായിക്കുന്ന ഒരു ഉപകരണമാണ്.
ഇതിനെ ഇന്ത്യൻ ബാൻ‌ജോ , ജപാൻ ബാൻ‌ജോ ("Indian Banjo" or "Japan Banjo") എന്നീ പേരുകളിലും അറിയപ്പെടുന്നു.
ജപ്പാനിൽ ഇതിനു സമാനമായി കാണപ്പെടുന്ന ഉപകരണത്തിന്റെ  പേര് തൈഷൊഗോടോ  (Taishogoto) എന്നാണ്.